text: AC Horsens ophæver kontrakt med Retov
  20 juli 2015 kl. 08.09
  Efter gensidig aftale har AC Horsens ophævet sin kontrakt med Martin Retov. Han har spillet i Horsens i fem år og har været en af de mest løntunge spillere. '
  - Jeg vil gerne benytte lejligheden til at takke alle i klubben for fem fantastiske år, hvor vi sammen har oplevet historiske ting, siger Martin Retov i en pressemeddelelse Jeg vil altid forbinde AC Horsens med de rette værdier og en klub som uanset sejre eller nederlag altid vil betyde meget for mig i fremtiden.
  En pokalfinale, en fjerdeplads i superligaen og kampe i Europa League er blandt højdepunkterne i Retovs karriere. Han blev hentet til Horsens fra Hansa Rostock.
  Direktør Kristian Nielsen fra AC Horsens oplyser i pressemeddelelsen, at klubbens fans måske vil få mulighed for at tage afsked med Martin Retov ved en af de første hjemmekampe.
  